ਪ੍ਰਵੀਨ ਕੁਮਾਰ (ਅਦਾਕਾਰ)
ਪ੍ਰਾਵੀਨ ਕੁਮਾਰ ਸੋਬਤੀ (6 ਦਸੰਬਰ 1947- 6 ਫਰਵਰੀ 2022 ) ਇੱਕ ਭਾਰਤੀ, ਹਥੌੜਾ ਅਤੇ ਡਿਸਕਸ ਸੁੱਟਣ ਵਾਲਾ ਖਿਡਾਰੀ, ਫਿਲਮ ਅਭਿਨੇਤਾ ਅਤੇ ਰਾਜਨੇਤਾ ਸੀ। ਇੱਕ ਅਥਲੀਟ ਵਜੋਂ ਉਸਨੇ ਏਸ਼ੀਅਨ ਖੇਡਾਂ ਵਿੱਚ ਚਾਰ ਤਗਮੇ ਜਿੱਤੇ, ਜਿਨ੍ਹਾਂ ਵਿੱਚ ਦੋ ਸੋਨੇ ਦੇ ਤਗਮੇ ਸ਼ਾਮਲ ਸਨ, ਅਤੇ ਦੋ ਓਲੰਪਿਕ ਵਿੱਚ ਹਿੱਸਾ ਲਿਆ। ਬਤੌਰ ਅਭਿਨੇਤਾ, ਉਸਨੇ 50 ਤੋਂ ਵੱਧ ਹਿੰਦੀ ਫਿਲਮਾਂ ਵਿੱਚ ਅਭਿਨੈ ਕੀਤਾ ਅਤੇ 1988 ਵਿੱਚ ਸ਼ੁਰੂ ਹੋਈ ਬੀ ਆਰ ਚੋਪੜਾ ਦੀ ਟੈਲੀਵਿਜ਼ਨ ਸੀਰੀਜ਼ ਮਹਾਂਭਾਰਤ ਵਿੱਚ “ਭੀਮ” ਦਾ ਮਸ਼ਹੂਰ ਕਿਰਦਾਰ ਨਿਭਾਇਆ। ਇੱਕ ਰਾਜਨੇਤਾ ਦੇ ਰੂਪ ਵਿੱਚ ਉਸਨੇ 2013 ਦੀਆਂ ਦਿੱਲੀ ਵਿਧਾਨ ਸਭਾ ਚੋਣਾਂ ਆਮ ਆਦਮੀ ਪਾਰਟੀ ਦੀ ਟਿਕਟ ਤੇ ਲੜੀਆਂ, ਪਰ ਹਾਰ ਗਏ। ਇਸ ਤੋਂ ਬਾਅਦ, 2014 ਵਿਚ, ਉਹ ਭਾਰਤੀ ਜਨਤਾ ਪਾਰਟੀ ਵਿਚ ਸ਼ਾਮਲ ਹੋਏ।